สเตรนเจอร์ ธิงส์

สเตรนเจอร์ ธิงส์ () เป็นละครชุดอเมริกันสร้างโดย พี่น้องดัฟเฟอร์ สำหรับออกอากาศบนเน็ตฟลิกซ์ ผลิตโดย มังคีย์แมสซาเคอร์โปรดักชันส์ และทเวนตีวันแลปส์เอนเตอร์เทนเมนต์ ปีแรกออกอากาศเมื่อวันที่ 15 กรกฎาคม ค.ศ. 2016 ปีที่สอง และปีที่สาม ออกอากาศตามมาในเดือนตุลาคม ค.ศ. 2017 และเดือนกรกฎาคม ค.ศ. 2019 ตามลำดับ ปีที่สี่ออกอากาศแบ่งเป็นสองช่วงในเดือนพฤษภาคม และเดือนกรกฎาคม ค.ศ. 2022 ปีที่ห้าซึ่งเป็นปีสุดท้ายออกอากาศแบ่งเป็นสามช่วงในเดือนพฤศจิกายน และเดือนธันวาคม ค.ศ. 2025 ละครชุดผสมผสานระหว่างแนวสยองขวัญ, นิยายวิทยาศาสตร์, ลึกลับ, แฟนตาซี และก้าวผ่านวัย

ละครชุดดำเนินเรื่องในคริสต์ทศวรรษ 1980 โดยเน้นไปที่ผู้อยู่อาศัยในเมืองสมมติเล็ก ๆ ชื่อว่า ฮอว์กินส์, อินดีแอนา หลังจากที่เด็กสาวผู้มีพลังจิตเคลื่อนย้ายวัตถุ ได้เปิดประตูเชื่อมระหว่างโลกกับมิติคู่ขนานที่เป็นอันตรายที่เรียกว่า โลกกลับด้าน ณ ศูนย์ทดลองมนุษย์ใกล้เคียง นักแสดงนำ ได้แก่ วิโนนา ไรเดอร์, เดวิด ฮาร์เบอร์, ฟินน์ วูล์ฟฮาร์ด, มิลลี บ็อบบี บราวน์, เกเตน มาตาราซโซ, เคเล็บ แมคลาฟลิน, นาตาเลีย ไดเยอร์, ชาร์ลี ฮีตัน, คารา บูโอโน, แมตทิว โมไดน์, โนอาห์ ชแนปป์, เซดี ซิงก์, โจ เคียรี, เดเคอร์ มอนต์กอเมอรี, ฌอน แอสติน, พอล ไรเซอร์, มายา ฮอว์ก, ไปรอาห์ เฟอร์กูสัน, เบรตต์ เกลแมน, เจมี แคมป์เบลล์ โบเวอร์ และลินดา แฮมิลตัน

พี่น้องดัฟเฟอร์พัฒนา สเตรนเจอร์ ธิงส์ ให้เป็นการผสมผสานระหว่างละครสืบสวน และองค์ประกอบเหนือธรรมชาติที่แสดงด้วยความสยองขวัญ และความรู้สึกแบบเด็ก ๆ ขณะเดียวกันก็แทรกการอ้างอิงถึงวัฒนธรรมประชานิยมของทศวรรษ 1980 องค์ประกอบของธีมและการกำกับหลายอย่างได้รับแรงบันดาลใจจากผลงานของสตีเวน สปีลเบิร์ก, จอห์น คาร์เพนเตอร์, เดวิด ลินช์, สตีเวน คิง, เวส เครเวน, เอช. พี. เลิฟคราฟท์ และฟรอมซอฟต์แวร์ พวกเขายังได้รับแรงบันดาลใจจากการทดลองที่ดำเนินการในช่วงสงครามเย็น และทฤษฎีสมคบคิดที่เกี่ยวข้องกับโครงการลับของรัฐบาล

 ภาพรวม 
สเตรนเจอร์ ธิงส์ ดำเนินเรื่องในเมือง ฮอว์กินส์ รัฐอินเดียนา เมืองในชนบทสมมุติช่วงคริสต์ทศวรรษ 1980 ห้องทดลองแห่งชาติของฮอว์กินส์ในบริเวณใกล้เคียงทำการวิจัยทางวิทยาศาสตร์ให้กับกระทรวงพลังงานสหรัฐ แต่แอบทำการทดลองนอกเหนือปรกติและเหนือธรรมชาติ รวมถึงการทดลองที่เกี่ยวข้องกับการทดลองในมนุษย์ พวกเขาได้สร้างประตูไปยังมิติอื่นที่เรียกว่า "โลกกลับด้าน" โดยไม่ได้ตั้งใจ อิทธิพลของโลกกลับด้านเริ่มส่งผลกระทบต่อผู้อยู่อาศัยในฮอว์กินส์ในทางที่เลวร้ายโดยไม่รู้ตัว

ปีแรกเหตุการณ์เริ่มต้นในเดือนพฤศจิกายน ค.ศ. 1983 เมื่อ วิล ไบเออร์ส ถูกลักพาตัวโดยสิ่งมีชีวิตจากโลกกลับด้าน จักรวาลคู่ขนาน จอยซ์ แม่ของเขาและจิม ฮอปเปอร์ ผู้บัญชาการตำรวจของเมือง ออกตามหาวิล ในเวลาเดียวกัน เด็กสาวที่สามมารถเคลื่อนย้ายวัตถุด้วยพลังจิตชื่อว่าอีเลฟเวน หนีออกจากห้องทดลองและช่วยไมค์, ดัสตินและลูคัส เพื่อนของวิลล์ในความพยายามตามหาวิล

ปีที่สองดำเนินเรื่องสิบเอ็ดเดือนต่อมา เริ่มต้นในเดือนตุลาคม ค.ศ. 1984 วิลล์ได้รับการช่วยเหลือแล้ว แต่น้อยคนนักที่จะรู้รายละเอียดของเหตุการณ์ เมื่อพบว่าวิลยังคงได้รับอิทธิพลจากสิ่งมีชีวิตจากโลกกลับด้าน เพื่อน ๆ และครอบครัวของเขาได้เรียนรู้ว่ามีภัยคุกคามที่ใหญ่กว่าต่อจักรวาลของพวกเขาจากโลกกลับด้าน

ปีที่สามดำเนินเรื่องเก้าเดือนต่อมา ในช่วงหลายวันก่อนถึง การเฉลิมฉลองวันที่สี่กรกฎาคม ใน ค.ศ. 1985 ห้างสรรพสินค้าสตาร์คอร์ตแห่งใหม่ได้กลายเป็นศูนย์กลางของความสนใจของชาวเมืองฮอว์กินส์ ทำให้ร้านค้าอื่น ๆ ส่วนใหญ่เลิกกิจการ ฮอปเปอร์กังวลมากขึ้นเกี่ยวกับความสัมพันธ์ของอีเลฟเวนกับไมค์ ในขณะที่ยังคงพยายามดูแลจอยซ์ ในเมืองนี้ไม่มีใครรู้ว่าห้องทดลองลับของโซเวียต ที่อยู่ภายใต้สตาร์คอร์ตพยายามเปิดประตูสู่โลกกลับด้าน ปล่อยให้เอนทิตีจากโลกกลับด้าน เข้าสิงผู้คนในฮอว์กินส์และสร้างความสยองขวัญครั้งใหม่ให้รับมือ

ปีที่สี่ดำเนินเรื่องแปดเดือนต่อมา ตั้งแต่เดือนมีนาคม ค.ศ. 1986 จอยซ์, วิล, อีเลฟเวนและโจนาธานได้ย้ายไปที่เมืองเลโนรา รัฐแคลิฟอร์เนีย อีเลฟเวนสูญเสียพลังของเธอและถูกรังแกในโรงเรียน ในขณะเดียวกัน สัตว์ประหลาดตัวใหม่ชื่อแวคนาจากโลกกลับด้าน เริ่มกำหนดเป้าหมายสังหารชาวเมืองฮอว์กินส์ เพื่อช่วยเธอต่อสู้กับสัตว์ประหลาดตัวนี้ ดร. แซม โอเวนส์ และดร. มาร์ติน เบรนเนอร์ พาอีเลฟเวนไปสถานที่หนึ่งเพื่อช่วยให้เธอฟื้นพลังของเธอ ในขณะเดียวกันจอยซ์และเมอร์เรย์ก็ได้บินไปที่รัสเซียเพื่อช่วยเหลือฮ็อปเปอร์จากกูลักที่คัมชัตกา ที่ซึ่งมีเดโมกอร์กอนที่ถูกจับเป็นเชลยอยู่ด้วย

ปีที่ห้าซึ่งเป็นปีสุดท้ายดำเนินเรื่องในช่วงฤดูใบไม้ร่วง ค.ศ. 1987 กลุ่มตัวละครพยายามตามหา และสังหารเวกนาหลังจากรอยแยกถูกเปิดในฮอว์กินส์ ภารกิจซับซ้อนขึ้นเมื่อกองทัพตั้งฐานปฏิบัติการในฮอว์กินส์ และเริ่มไล่ล่าอีเลฟเวน ใกล้ถึงวันครบรอบการหายตัวไปของวิลล์ กลุ่มตัวละครต้องร่วมมือกันเป็นครั้งสุดท้ายเพื่อต่อสู้ครั้งสุดท้าย และเผชิญหน้ากับบางสิ่งที่ทรงพลังและอันตรายยิ่งกว่าที่เคย

 นักแสดงและตัวละคร 

 กลุ่มเด็ก 
อิเลฟเวน (Eleven) / แอล (El) / เจน อิเวส (Jane Ives)
รับบทโดย มิลลี บ็อบบี บราวน์
นางเอกของเรื่อง เด็กสาวที่มีพลังจิตเคลื่อนย้ายวัตถุ เป็นเด็กที่ถูกทดลองจากห้องแล็บฮอว์กินส์และได้หลบหนีจากห้องแล็บ ในช่วงที่ออกจากห้องแล็บรู้จักคำอยู่แค่ไม่กี่คำ จนกระทั่งได้พบกับไมค์ทำให้เริ่มที่จะพูดและสื่อสารได้ปกติและเรียกเธอว่า แอล (El) อาหารโปรดคือวาฟเฟิลสำเร็จรูปเอ็กโก้ เป็นผู้เปิดประตูโลกกลับด้านและเป็นจุดชนวนเริ่มต้นที่เกิดขึ้น สามารถสื่อสารโทรจิตได้ด้วยน้ำและเสียงคลื่นรบกวน ในช่วงท้ายของฤดูกาลที่ 1 ได้กำจัดเดโมกอร์กอนที่ลักพาตัววิลและอยู่ในโลกกลับด้าน
ในฤดูกาลที่ 2 อิเลฟเวนรอดจากการถูกระเบิดทำให้ติดอยู่ในโลกกลับด้าน แต่ก็ได้กลับเข้ามายังโลกจริงและอาศัยอยู่กับจิม และเมื่ออยู่อาศัยในบ้านทำให้ถูกจิมสั่งไม่ให้ออกนอกบ้าน แต่มักจะไม่พอใจที่จิมทำผิดสัญญา จนเกิดการทะเลาะกัน จนกระทั่งได้ค้นแฟ้มคดีที่จิมสืบได้พบว่าแม่ที่แท้จริงอยู่ที่ไหนจึงได้ตัดสินใจหนีออกจากบ้าน และได้พบและค้นความทรงจำซึ่งชื่อจริงของอิเลฟเวนมีชื่อว่า เจน อินเวส
ในฤดูกาลที่ 3 เธอเป็นคนรักหรือแฟนสาวของไมค์เต็มตัว จึงทำให้ฮอปเปอร์ ผู้เป็นพ่อบุญธรธรมของเธอกังวลไม่พอใจในตัวไมค์เลย และในตอนจบเธอตัดสินใจที่จะไปอยู่กับครอบครัวไบเยอร์สเพื่อเลี้ยงดูแลแทนฮอปเปอร์ เนื่องจากเธอสูญเสียพ่อบุญธรรมและพลังจิตเคลื่อนย้ายวัตถุของเธอ ทำให้เธอไม่สามารถใช้พลังนี้อีกต่อไป และกลายเป็นเด็กสาวธรรมดา ๆ และย้ายไปอยู่ เมืองเลโอร่าฮิลล์ ในรัฐแคลิฟอร์เนีย พร้อมกับจอยซ์, โจนาธานและวิล เพื่อเริ่มต้นใช้ชีวิตใหม่ของเธอ
ในฤดูกาลที่ 4 หลังจากที่สูญเสียพลังจิตของเธอไป เธอก็ได้เข้าโรงเรียนมัธยมปลายเมืองเลโนร่าฮิลส์เป็นครั้งแรกในชีวิตจริงพร้อมกับวิล, โจนาธาน และเพื่อนใหม่ของเธอ อาร์ไกล เธอถูกเพื่อนกลั่งแกล้งเป็นประจำ เพราะถูกมองว่าเป็นคนแปลก ต่อมาเธอถูก ดร. โอเวนส์ไปหา ดร. เบรนเนอร์ เพื่อทำให้เธอมีพลังจิตอีกครั้ง
ในฤดูกาลที่ 5 อีเลฟเวนเสียสละขณะกำลังปิดประตู Upside Down ถาวร หลังสิ้นสุดสงคราม ไมค์เปิดเผยว่าเธออาจใช้ชีวิตหลังสงบสุข หากเธอยังมีชีวิตอยู่
ไมเคิล ไมค์ วิลเลอร์ (Michael "Mike" Wheeler)
รับบทโดย ฟินน์ วูล์ฟฮาร์ด
พระเอกของเรื่อง ลูกคนกลางของบ้านวีลเลอร์ เป็นน้องชายของแนนซี่และพี่ชายของฮอลลี่ และเป็นหนึ่งในเพื่อนสนิทสามคนของวิลล์ คนรักของแอล ในฤดูกาลที่ 2 เขากำลังจะติดต่อเธอแต่ไม่ผลเป็นเวลา 352 วัน ในฤดูกาลที่ 3 เขาได้กลายเป็นคนรักหรือแฟนหนุ่มของอิเลฟเวนเต็มตัว ทำให้ฮ็อปเปอร์กังวลและไม่ชอบหน้าเขาสักนิดเลย
วิล ไบเยอร์ส (Will Byers)
รับบทโดย โนอาห์ ชแนปป์
พระรองของเรื่อง ลูกคนสุดท้องจอยซ์ น้องชายของโจนาธานและเป็นหนึ่งในกลุ่มเพื่อนของไมค์ เป็นเหยื่อของเดโมกอร์กอนจับตัวไปยังโลกกลับด้าน ในช่วงที่อยู่ในโลกกลับด้านวิลได้พยายามจะสื่อสารกับจอยซ์ผู้เป็นแม่ด้วยหลอดไฟเพื่อช่วยเหลือให้กลับมายังโลกเดิม หลังจากที่จอยซ์และจิมช่วยเหลือจากโลกกลับด้านวิลได้คายสิ่งมีชีวิตจากโลกกลับด้านซึ่งนั่นก็คือเดโมกอร์กอนแบบตัวอ่อน ในฤดูกาลที่ 2 วิลถูกมายด์เฟลย์เยอร์จากโลกกลับด้านควบคุมและสามารถมองเห็นโลกกลับด้าน ในฤดูกาลที่ 3 วิลล์ไม่มีคนรักหรือแฟนสาวของตนเอง เนื่องจากเขากำลังดิ้นรนเพื่อไล่ตามวัยเด็กที่เขาสูญเสียไปได้รับผลจากการกลับโลกกลับด้านเป็นเวลาสองปี และตอนจบเขาตัดสินใจย้ายเมืองไปอยู่ที่ เมืองเลโนร่า ฮิลล์, รัฐแคลิฟอร์เนีย พร้อมกับโจนาธาน พี่ชายของเขา, จอย์ซ แม่ของเขา และอิเลฟเวน เพื่อนสนิทของเขา ส่งผลให้พวกเพื่อน ๆ ของเขาเศร้าเสียใจ
ในฤดูกาลที่ 4 วิลได้อยู่กับแอล และเข้าโรงเรียนมัธยมปลายเมืองเลโนร่า ฮิลส์ ร่วมกับแอล, โจนาธานและอาร์ไกล เพื่อนใหม่ เขาคอยช่วยเหลือแอลจากการกลั่นแกล้งของเพื่อน ๆ ใหม่
ดัสติน เฮนเดอร์สัน (Dustin Henderson)
รับบทโดย เกเตน มาตาราซโซ
หนึ่งในเพื่อนสนิทของวิลล์ มีร่างกายที่ผิดปกติโดยเฉพาะส่วนฟันในปากขึ้นช้า มีนิสัยชอบผจญภัยและกล้าหาญ ในฤดูกาลที่ 2 เขาได้กลายเป็นเพื่อนชนิทคู่หูของสตีฟ และมีความสัมพันธ์ใกล้ชิดกัน ในฤดูกาลที่ 3 เขามีคนรักหรือแฟนสาวของเขาที่ชื่อว่า ซูซี่ ที่พบกันครั้งแรกในแคมป์
ลูคัส ซินแคลร์ (Lucas Sinclair)
รับบทโดย เคเล็บ แมตลาฟลิน
หนึ่งในเพื่อนสนิทของวิลล์ ผิวสี ในช่วงแรกยังไม่เชื่อใจอิเลฟเวน แต่หลังจากที่พิสูจน์ว่าอิเลฟเวนไม่ใช่คนไม่ดีทำให้ยอมรับ ในฤดูกาลที่ 3 เขาได้กลายเป็นคนรักของแม็กซ์ ในฤดูกาลที่ 4 ลูคัสถูกแม็กซ์บอกเลิก เนื่องจากเธอกำลังกังวลเกี่ยวกับการเสียชีวิตของบิลลี่ พี่ชายบุญธรรมของเธอ เมื่อปีที่แล้ว นอกจากนี้ยังเป็นนักบาสเกตบอลของทีมโรงเรียนมัธยมปลายฮอว์กินส์
แม็กซีน แม็กซ์ เมย์ฟืลด์ (Maxine "Max" Mayfield)
รับบทโดย เซดี ซิงค์
ปรากฏตัวตั้งแต่ฤดูกาลที่ 2 เป็นน้องสาวต่างแม่ของบิลลี่ และทอมบอยที่ลูคัสและดัสตินสนใจ เข้ามาย้ายเมืองพร้อมกับบิลลี่เธอชอบใช้สเก็ตบอร์ดเป็นเครื่องเดินทาง และมีชื่อแฝงในวงการเกมอาร์เขตว่า แมดแม็กซ์ (Madmax) ในฤดูกาลที่ 3 เธอได้กลายเป็นเพื่อนสนิทของอิเลฟเวน และเธอได้กลายเป็นคนรักของลูคัส ในฤดูกาลที่ 4 แม็กซ์อาศัยอยู่กับแม่ของเธอเพียงสองคน หลังจากนิล พ่อเลี้ยงของเธอหย่ากับแม่ เธอบอกเลิกลูคัส หลังจากการเสียชีวิตของพี่ชายต่างพ่อของเธอเมื่อปีที่แล้ว ผลการเรียนของเธอลดลง ทำให้เธอนอนไม่หลับทั้งคืนและฝันร้ายถึงบิลลี่ และเป็นเหยื่อรายต่อไปของเว็คนา แต่ว่ารอดชีวิตเนื่องจากนำเพลงที่เธอชอบเข้ามาทำให้หลุดพ้นจากการสังหารของเว็คนา ต่อมาเธอถูกเว็คนาพยายามสังหารเป็นครั้งที่สองต่อหน้าแอลและลูคัส ทำให้แอลต้องต่อสู้กับเว็คนา และช่วยไว้ได้ทัน แต่ว่ากลับได้รับบาดเจ็บในสภาพร่างกายที่ตาบอดและแขนขาหัก จนรักษาตัวในโรงพยาบาลเมืองฮอว์กินส์
ในฤดูกาล 5 แม็กซ์กลัยมามองเห็นและเดินได้ปกติ

 ครอบครัวของกลุ่มเด็ก 
จอยซ์ ไบเยอร์ส (Joyce Byers)
รับบทโดย วิโนนา ไรเดอร์
แม่ของวิลล์และโจนาธาน ทำงานเป็นพนักงานร้าน Melvald's General Store เธอตามหาลูกชายขณะหายตัวไป เคยแต่งงานกับ โลนนี่ ไบเยอร์ส แต่หย่าร้างกัน เป็นคนเดียวที่เชื่อว่าว่าวิลยังมีชีวิตอยู่ในฤดูกาลที่ 1
โจนาธาน ไบเยอร์ส (Jonathan Byers)
รับบทโดย ชาร์ลี ฮีตัน
ลูกคนโตของบ้านไบเยอร์ส พี่ชายของวิลล์ เป็นคนเงียบ ๆ ที่ชอบถ่ายรูป คนรักของแนนซี่
แนนซี่ วิลเลอร์ (Nancy Wheeler)
รับบทโดย นาตาเลีย ไดเออร์
ลูกสาวคนโตของบ้านวีลเลอร์ อดีตคนรักของสตีฟและคนรักของโจนาธาน
เอริกา ซินแคลร์ (Erica Sinclair)
รับบทโดย ไปรอา เฟอร์กูสัน
ปรากฏในฤดูกาลที่ 2 เป็นน้องสาวของลูคัส รู้เรื่องความลับของโลกกลับด้านและรัสเซีย ในฤดูกาลที่ 3 เอริกาได้ไปเที่ยวห้างสตาร์คอร์ท และได้พบกับพวกดัสติน จึงช่วยกันไขปริศนาในห้าง ในฤดูกาลที่ 4 เธอได้เข้าร่วมเป็นสมาชิกของ เดอะเฮลล์ไฟร์คลับ ร่วมกับไมค์และดัสติน หลังจากแอลและวิลย้ายเมือง ตอนที่ ลูคัส พี่ชายของเธอให้ของขวัญเป็น D&D ทำให้เธอชอบเล่นเหมือนพวกพี่ชายของเธอ
บิลลี่ ฮาร์กรูฟ (Billy Hargrove)
รับบทโดย เคเคอร์ มอนต์โกเมรี
ปรากฏตัวตั้งแต่ฤดูกาลที่ 2 พี่ชายต่างพ่อของแม็กซ์ เป็นนักเรียนใหม่ของโรงเรียนไฮสคูลของเมืองฮอว์กินส์ มีนิสัยใช้อารมณ์รุนแรงและมักจะพูดจารุนแรงใส่แม็กซ์ตลอด ในฤดูกาลที่ 3 บิลลี่ทำงานเป็นไลฟ์การ์ดในสระว่ายน้ำของเมืองฮอว์กินส์และกลายเป็นขวัญใจต่อลูกค้าสาว ๆ ทั้งกลุ่มเล็กและกลุ่มใหญ่ แต่ว่ากลับได้พบมายด์ฟลายเยอร์ที่กำลังมีจะมีร่างกายที่สมบูรณ์ได้ดูดควบคุมจิตใจทำให้กลายเป็นคนละคนและได้รวมรวมประชากรในเมืองฮอว์กินส์ให้กลายเป็นส่วนหนึ่งของมายด์เฟลย์เยอร์ ปัจจุบันบิลลี่ เสียชีวิตแล้ว ขณะต่อสู้กับสัตว์ประหลาดมายด์เฟลย์เยอร์คล้ายแมงมุม เพื่อปกป้องแอล, ไมค์ และแม็กซ์ น้องสาวต่างแม่ของเขา
คาเรน วีลเลอร์ (Karen Wheeler)
รับบทโดย คาร่า บูโอโน่
แม่ของ แนนซี่, ไมค์และฮอลลี่
ฮอลลี่ วิลเลอร์ (Holly Wheeler)
รับบทโดย Tinsley-Anniston Price (1 - 4), Nell Fisher (5)
ลูกสาวคนเล็กของบ้านวิลเลอร์และน้องสาวของแนนซี่และไมค์
เท็ด วีลเลอร์ (Ted Wheeler)
รับบทโดย Joe Chrest
พ่อของแนนซี่, ไมค์และฮอลลี่ และสามีของคาเรน
คลาวด์เดีย เฮนเดอร์สัน (Claudia Henderson)
รับบทโดย Catherine Curtin
แม่ของดัสติน
เทเรซา เทอร์รี่ อิเวส (Teresa "Terry" Ives)
รับบทโดย Aimee Mullins
แม่ของอิเลฟเวน ถูกนักวิทยาศาสตร์ผู้คุมห้องแล็บขโมย เจน หรือ อีเลฟเวน ลูกสาวของเธอไป หลังจากที่สูญเสียลูกได้ไปยังห้องแล็บเพื่อตามหาเจน แต่ว่าถูกนักวิทยาศาสตร์ใช้คลื่นกระแสไฟฟ้าแรงสูงใส่สมองของเธอทำให้ไม่สามารถที่จะสื่อสารได้ปกติ มีเพียงคำพูดที่ถูกย้ำจำได้จากสมองที่จดจำ

 นักเรียนโรงเรียนมัธยมฮอว์กินส์ 
สตีฟ แฮร์ริงตัน (Steve Harrington)
รับบทโดย โจ เคียรี
อดีตคนรักของแนนซี่ เป็นดาวเด่นของโรงเรียนไฮสคูลของเมืองฮอว์กินส์ ในช่วงแรกเป็นศัตรูของโจนาธานเนื่องจากได้ไปยุ่งกับแนนซี่ที่เป็นคนรักของตน แต่อย่างไรก็ตามหลังจากที่แนนซี่บอกเลิกกับสตีฟทำให้เริ่มเปลี่ยนความคิดใหม่และเป็นผู้ที่เห็นสิ่งมีชีวิตโลกกลับด้านอีกคน ภายหลังจากนั้นสตีฟได้เพื่อนชนิทคู่หูของดัสติน ในฤดูกาลที่ 3 สตีฟได้ทำงานเป็นพนักงานร้านสโคปอาฮอยในห้างสตาร์คอร์ท เนื่องจากพ่อได้ทราบถึงเกรดเรียนที่ไม่ดีเท่าไหร่จึงทำให้ต้องมาทำงาน แต่หลังจากที่ห้างสตาร์คอร์ทถูกทำลาย สตีฟได้ไปทำงานที่ร้านเช่าวิดีโอในเมืองฮอว์กินส์พพร้อมกับโรบิน
โรบิน บัคกีย์ (Robin Buckey)'Stranger Things': Maya Hawke Pulls the Curtain Back on Season 3 Breakout Role
รับบทโดย มายา ฮอก์ส
ปรากฏในฤดูกาลที่ 3 เป็นเพื่อนร่วมงานของสตีฟในร้านสโคปอาฮอย (Scoops Ahoy) รู้เรื่องภาษารัสเซีย เธอเป็นเลสเบี้ยน
เอ็ดดี้ มันสัน (Eddie Munson)
 รับบทโดย โจเซฟ ควินน์
ปรากฏตัวครั้งแรกฤดูกาลที่ 4 เป็นเพื่อนใหม่ของพวกไมค์ และหัวหน้าชมรม D&D ของโรงเรียนมัธยมปลายฮอว์กินส์ ที่มีชื่อว่า เดอะเฮลล์ไฟร์คลับ เขาถูกกล่าวหาว่าเป็นคนที่ฆ่าคริสซี่ ทำให้เขาต้องหลบหนีจนกระทั่งพวกดัสตินได้ช่วยเหลือเขาเอาไว้ เขาเป็นผู้ต้องสงสัยหลักของเมืองฮอว์กินส์ ในข้อหาสังหารคริสซี่ แต่ความจริงแล้วเอ็ดดี้ไม่ได้ฆ่าคริสซี่ เพื่อนสาวของเขาแต่ถูกเว็คนาใส่ร้าย ถูกฝูงเดโมแบทโจมตีกัดกินจนเสียชีวิต ขณะต่อสู้กับปีศาจและปกป้องดัสตินในโลกกลับด้าน ทำให้ดัสตินเสียใจ
บาบาร่า บาร์บ ฮอลแลนด์ (Barbara "Barb" Holland) 
รับบทโดย แชนนอน ฟุตเซอร์
เพื่อนสนิทของแนนซี่ หายตัวไปที่สระน้ำบ้านของสตีฟ ในฤดูกาลแรก และเสียชีวิตจากการถูกเดโมกอร์กอนสังหารแต่ว่าถูกทางการรัฐบาลปิดข่าวว่าเสียชีวิตจากการติดเชื้อสารเคมี
ทอมมี ฮาแกน (Tommy Hagan)
อดีตเพื่อนสนิทของสตีฟ ต่อมากลายเป็นศัตรูของสตีฟและเป็นแฟนหนุ่มของแครอล
แครอล เพอร์กินส์ (Carol Perkins)
รับบทโดย Chelsea Talmadge
อดีตเพื่อนสนิทของสตีฟ ต่อมากลายเป็นศัตรูของสตีฟ เป็นแฟนสาวของทอมมี
ฮีเธอร์ ฮอลโลเวย์ (Heather Holloway)
รับบทโดย Francesca Reale
ไลฟ์การ์ดของสวนว่ายน้ำในเมืองฮอว์กินส์ ถูกบิลลี่จับตัวและกลายเป็นปรสิตสิงให้กับมายด์เฟลย์เยอร์อีกคน
แพทริค แมคคินนี (Patrick McKinney)
รับบทโดย ไมลส์ ทรูตต์
ปรากฏตัวครั้งแรกในฤดูกาลที่ 4 เป็นดาวเด่นนักกีฬาบาสเกตบอลของฮอว์กินส์ที่มีเพื่อนเยอะ เป็นคนมีความสามารถ และมีชีวิตที่ดี จนกระทั่งเกิดเหตุการณ์บางอย่างขึ้นและทำให้ชีวิตของเขาเสียศูนย์ นอกจากนี้เขายังเป็นเพื่อนสนิทและร่วมทีมของลูคัส ต่อมาเขาถูกเว็คนาสังหาร ต่อหน้าเจสัน ในขณะตามหาจับตัวเอ็ดดี้ ในข้อหาสังหารคริสซี่
คริสซี่ คันนินแฮม (Chrissy Cunningham)
รับบทโดย เกรซ ฟาน เดียน
ปราฏตัวครั้งแรกในฤดูกาลที่ 4 เป็นแฟนสาวของเจสันและเป็นหัวหน้าเชียร์ลีดเดอร์ของโรงเรียนมัธยมปลายฮอว์กินส์ เป็นคนที่ถูกเว็คนาสังหาร ในขณะที่อยู่รถบ้านของเอ็ดดี้
เจสัน คาร์เวอร์ (Jason Carver)
รับบทโดย เมสัน ไดย์
ปรากฏตัวครั้งแรกในฤดูกาลที่ 4 เป็นนักกีฬาหนุ่มโรงเรียนที่หล่อและรวย แล้วก็ออกเดทกับผู้หญิงที่ดังที่สุดในโรงเรียน แต่เมื่อความชั่วร้ายใหม่เข้าคุกคามเมืองฮอว์กินส์ โลกที่สมบูรณ์แบบของเขาก็พังทลายลง นอกจากนี้เขายังเป็นศัตรูของพวกไมค์ อีกด้วย หลังจากคริสซี่ แฟนสาวของเขาเสียชีวิต เจสันก็มีความแค้นกับเอ็ดดี้ ในข้อหาสังหารแฟนของเขา และไล่ตามจับตัวเอ็ดดี้ รวมถึงเหล่าสมาชิกเดอะเฮลล์ไฟร์คลับคนอื่น ๆ อีกด้วย โดยพยายามที่จะตามล่าคนที่เกี่ยวข้องกับเอ็ดดี้และเฮลล์ไฟร์คลับ จนได้พบพวกลูคัสที่บ้านร้าง และพบตัวลูคัส แม้ว่าลูคัสจะพยายามพูดข้อโต้แย้ง แต่เจสันกลับไม่สนที่จะฟัง สุดท้ายเจสันเสียชีวิตจากการถูกประตูรอยแยกของมิติโลกกลับด้านฉีกบนร่างกาย
เฟร็ด เบนสัน (Fred Benson)
รับบทโดย โลแกน ไรลีย์ บรูเนอร์
นักข่าวหนุ่มจากโรงเรียนมัธยมปลายฮอว์กินส์ เป็นเพื่อนร่วมงานของแนนซี่ ที่เกี่ยวกับข่าวสืบสวน ถูกเว็คนาสังหาร ในข้อหาเขาขับรถชนกับรถของวัยรุ่นจนทำให้พวกเขาเสียชีวิต
วิคกี้ (Vickie)
รับบทโดย เอมีเบธ แมคนัลตี
ปรากฏตัวครั้งแรกในฤดูกาลที่ 4 เป็นสาวนักดนตรี เป็นคนคูล ๆ ที่มีไหวพริบ ฉลาด เนิร์ด และเป็นที่สะดุดตาของเหล่าฮีโร่ที่รักของพวกเรา เป็นคนที่โรบินแอบชอบ

 เจ้าหน้าที่จากกรมตำรวจฮอว์กินส์ 
จิม ฮ็อปเปอร์ (Jim Hopper)
รับบทโดย เดวิด ฮาร์เบอร์
สารวัตรตำรวจของเมืองฮอว์กินส์ เพื่อนสนิทของ จอยซ์ หลังจากสูญเสียลูกสาวไปด้วยโรคมะเร็ง เขาก็หย่าร้างและกลายเป็นนักดื่ม ก่อนจะเข้ามาพัวพันกับเรื่องการหายตัวไปของวิลและห้องแล็บฮอว์กินส์ ในฤดูกาลที่ 2 เป็นผู้ดูแลอีเลฟเวนจนถูกรับเป็นพ่อบุญธรรม ในฤดูกาลที่ 3 ฮอปเปอร์ไม่ชอบหน้าของไมค์ เนื่องจากเขามีความสัมพันธ์ความรักกับอิเลฟเวน และในฤดูกาลที่ 4 ฮอปเปอร์รอดจากห้างสตาร์คอร์ต มอลล์ได้แต่ต้องติดอยู่ในเรือนจำของที่ประเทศรัสเซีย และก็หนีออกมาได้อีกครั้ง
คาลวิน พาวเวลล์ (Calvin Powell)
ฟิล คัลลาฮาน (Phil Callahan)

 ผู้เกี่ยวข้องกับห้องแล็บฮอว์กินส์ 
มาร์ติน เบรนเนอร์ (Martin Brenner) 
รับบทโดย แมททิว โมไดน์
นักวิทยาศาสตร์ผู้คุม ห้องแล็บฮอว์กินส์ 
แซม โอเวนส์ (Sam Owens)
รับบทโดย พอล เรย์เซอร์
นักวิทยาศาสตร์ของห้องแล็บฮอว์กินส์ ที่รู้เรื่องความลับของโลกกลับด้าน ในฤดูกาลที่ 4 เขาพาแอลไปยังห้องแล็บฮอว์กินส์อีกครั้งเพื่อให้เธอมีพลังอีกครั้ง
กาลี ปราสาท (Kali Prasad)
รับบทโดย ลินนี เบอร์เธลเซน
พี่สาวบุญธรรมของอิเลฟเวน เป็นหนึ่งในเด็กที่ถูกจับเป็นผู้ทดลองในห้องแล็บฮอว์กินส์ หมายเลข 008 อยู่กับอิเลฟเวนในห้องสายรุ้งของห้องทดลองฮอว์กกินส์ และเมื่อมีพลังจิตที่แข็งแกร่งขึ้นทำให้ได้ทำร้ายและหลบหนีไปยังเมืองหนึ่งได้พบกับเอ็กเซล, มิค, ฟันไชน์, ดอทตี้ จนสร้างแก๊งโจรขึ้นมา ในฤดูกาลที่ 5 เธอถูกกองทัพจับตัวไปแล้วขังไว้ในโลกกลับด้าน
เฮนรี ครีล (Henry Creel) / ปีเตอร์ บัลลาร์ด (Peter Ballard) / วัน (One)
รับบทโดย เจมี แคมป์เบลล์ บาวเวอร์
ลูกชายของ วิคเตอร์ ครีล เป็นบุคคลที่มีพลังจิตตั้งแต่กำเนิด แต่ว่าเขากลับเบื่อหน่ายกับสิ่งที่เกิดขึ้นรอบตัว จนกระทั่งปี 1950 เขาได้สังหารเวอร์จิเนียผู้เป็นแม่และอลิซผู้เป็นน้องสาวของตัวเอง จนทำให้ร่างกายอยู่สภาพโคม่าจากการที่ใช้พลังมากเกินไป ส่วนวิคเตอร์ถูกจับกุมข้อหาฆ่ายกครัว จนเวลาผ่านไปเฮนรีถูกเลี้ยงดูโดย ดร. เบรนเนอร์ เป็นผู้ทดลองในห้องแล็บฮอว์กินส์ หมายเลข 001 จนเวลาผ่านไปเขาใช้ชื่อว่า ปีเตอร์ บัลลาร์ด (Peter Ballard) เป็นเจ้าหน้าที่ผู้ดูแลห้องแล็บฮอว์กินส์ เขาเป็นคนขยันและทำงานอย่างระเบียบ คอยดูแลการทดลองของเบรนเนอร์เกี่ยวกับเด็กที่มีพลังพิเศษจำนวนหนึ่งรวมถึงอิเลฟเวน ซึ่งเขาถูกเบรนเนอร์ฝังฟันเทียมไว้ที่ใต้คอเพื่อกดพลังของเขาไว้ โดยเขาได้พยายามผูกมิตรกับอิเลฟเวนเนื่องจากเห็นอิเลฟเวนถูกกระทำจากกลุ่มเด็กทดลองที่ทำเยี่ยงอย่างนักโทษ ทำให้อิเลฟเวนเริ่มที่จะเข้าใจและร้องขอให้ช่วยเหลือให้กับปีเตอร์ด้วยการดึงทำลายอุปกรณ์ที่ฝังร่างกายจนทำให้พลังของเขากลับคืนมา หลังจากนั้นเขาได้สังหารเจ้าหน้าที่และเด็กทดลองที่เหลือเกือบทั้งหมด เมื่ออิเลฟเวนได้รู้เรื่องเหตุการณ์ที่เกิดขึ้นเขาพยายามจะฆ่าอิเลฟเวนแต่ว่าอิเลฟเวนได้ดึงพลังจิตของเธอส่งเขาไปยังโลกกลับด้าน ทำให้ร่างกายของเขากลายสภาพเป็นเว็คนาไปในที่สุด
คอนนี่ เฟรเซอร์ (Connie Fraser)
เอลเลน สตินสัน (Ellen Stinson)
ฮามอน (Harmon)
วอลเลซ (Wallace)
ดร. เคย์ (Dr. Kay)
รับบทโดย ลินดา แฮมิลตัน
ปรากฏตัวครั้งแรกในฤดูกาลที่ 5

 ชาวเมืองฮอว์กินส์ 
บ็อบ นิวบี้ (Bob Newby)
รับบทโดย ฌอน แอสติน
ปรากฏในฤดูกาลที่ 2 มีอาชีพเป็นผู้จัดการร้าน เรดิโอแช็ค เป็นเพื่อนกับจอยซ์ตั้งแต่สมัยเรียนและเริ่มคบหากันหลังจากที่ได้พบวิล เสียชีวิตจากการถูกฝูงเดโมด็อกรุมโจมตีและกัดกิน
เมอร์เรย์ บาวแมน (Murray Bauman)
รับบทโดย Brett Gelman
เพื่อนของฮอปเปอร์และจอยซ์ มีความสามารถพูดภาษารัสเซียได้ หลังจากที่ฮอปเปอร์ถูกขังในรัสเซีย เขากับจอยซ์จึงออกตามหาฮอปเปอร์ เพื่อออกจากที่นี้
สก็อตต์ คลาร์ก (Scott Clark)
เบนนี่ แฮมมอนด์ (Benny Hammond)
แลร์รี่ ไคลน์ (Larry Klein)
ทอม ฮอลโลเวย์ (Tom Holloway)
ดอริส ดริสคอลล์ (Doris Driscoll)
เวยน์ มันสัน (Wayne Munson)
 รับบทโดย โจเอล สโตเฟอร์
 ลุงของเอ็ดดี้ มีนิสัยชอบสูบบูหรี่ แต่ไม่รู้ว่าหลานชายของเขาสังหารคริสซี่ ที่บ้านรถของเขา แต่ความจริงแล้วหลานชายของเขาไม่ได้สังหาร แต่ถูกเว็คนาใส่ร้าย ทำให้หลานชายของเขาต้องหลบหนีจากการสังหารของคริสซี่
วิคเตอร์ ครีล (Victor Creel)
รับบทโดย โรเบิร์ต อิงแลนด์
ชายชราที่อยู่ในโรงพยาบาลจิตเวช เขาถูกคุมขังอยู่อยู่ในโรงพยาบาลด้วยข้อหาฆาตกรรมอันน่าสยดสยองในยุค 1950 แต่ความจริงแล้ววิคเตอร์ไม่ได้ฆ่าลูกและภรรยาของเขา แต่ถูกใส่ร้ายจากลูกชายของเขา ในช่วงที่อยู่ในห้องขังเขาพยายามที่จะฆ่าตัวตายด้วยการนำมีดโกนเข้าที่ตา แต่ว่าไม่สำเร็จทำให้ตาของเขาบอดสนิททั้งสองข้าง แถมยังถูกภาพหลอนซ้ำแล้วซ้ำเล่า
แอนโธนี่ แฮทช์ (Anthony Hatch)
เดเร็ค เทิร์นโบว์ (Derek Turnbow)
รับบทโดย เจค คอนเนลลี
ปรากฏในฤดูกาลที่ 5

 บุคคลจากชาวโซเวียต 
เอนโซ (Enzo) / โดมิทรี แอนโทนอฟ (Dmitri Antonov)
รับบทโดย Tom Wlaschiha
ผู้คุมเรือนจำชาวรัสเซียที่ฉลาดและมีสเน่ห์ เป็นเพื่อนนักโทษของฮอปเปอร์
ยูริ (Yuri)
รับบทโดย Nikola Đuričko
นักค้าอาวุธของเถื่อนชาวรัสเซียที่คาดเดาไม่ได้ ชอบเรื่องตลกร้าย เงินเย็น และเนยถั่วสไตล์กรุบกรอบ เป็นคนที่ให้จอยซ์และเมอร์เรย์ไปรัสเซีย เพื่อตามหาฮอปเปอร์ ต่อมาเขาได้ทรยศต่อหน้าจอย์ซและเมอร์เรย์ เพื่อเข้าคุก เพราะรู้ว่าทั้งคู่เป็นคนอเมริกัน
อเล็กเซ (Alexei)
รับบทโดย Alec Utgoff
นักวิทยาศาสตร์ชาวรัสเซีย ที่ทำงานให้กับรัฐบาลรัสเซีย เป็นผู้ที่รู้เรื่องเกี่ยวกับการร่วมมือของรัฐบาลรัสเซียและเมืองฮอว์กินส์ ถูกกริกอรี่ยิงเสียชีวิตต่อหน้ามัวร์เรย์ ขณะกำลังมีความสุขกับชีวิตของเขา
กริกอรี่ (Grigori)
รับบทโดย Andrey Ivchenko
สายลับชาวรัสเซีย
พลเอกสเตปานอฟ (General Stepanov)
พันเอกโอเซรอฟ (Colonel Ozerov)

 ตัวละครอื่นๆ 
ลอนนี ไบเยอรส์ (Lonnie Byers)
รับบทโดย รอส พาร์ทริด
อดีตสามีของจอยซ์ และพ่อของโจนาธานและวิล ปัจจุบันเขาเป็นคนขี้เหล้าและอาศัยอยู่กับแฟนใหม่ที่มีชื่อว่า ซินเธีย
ซูซี่ บิงแฮม (Suzie Bingham)
รับบทโดย กาเบรียลล่า พิซโซโล
คนรักของดัสติน อาศัยอยู่เมือง Salt Lake City
อาร์ไกล์ (Argyle)
รับบทโดย เอดูอาร์โด แฟรนโก
ปรากฏตัวครั้งแรกในฤดูกาลที่ 4 หนุ่มคนส่งพิซซ่าจากร้าน Surfer Boy Pizza เป็นเพื่อนสนิทของโจนาธาน ชอบเสพกัญชาและรักความสนุกสนาน
แองเจล่า (Angela)
รับบทโดย เอโลดี เกรซ ออร์กิ้น
ปรากฏตัวครั้งแรกในฤดูกาลที่ 4 ศัตรูและคู่ปรับของอิเลฟเวน เป็นเพื่อนร่วมห้องเรียนของอิเลฟเวนกับวิลในโรงเรียนใหม่ มีนิสัยชอบแกล้งอิเลฟเวน และเป็นแฟนสาวของเจค เธอพยายามจะให้ชีวิตของแอลพังทลาย ต่อมาถูกแอลใช้รองเท้าสเก็ตที่จมูกและสมอง 2 ระดับ เพื่อแก้แค้นเกี่ยวกับชีวิตพังทลายของเธอ ทำให้เธอเลือดออกจากหน้าผากและจมูก จนทำให้เธอได้รับบาดเจ็บ
พันเอกแจ็ค ซิลลิแวน (Lt. Colonel Jack Sullivan)
รับบทโดย Sherman Augustus
ชายหนุ่มคนขรึมที่เชื่อว่า เขารู้วิธีหยุดความชั่วร้ายในเมืองฮอว์กินส์ได้
คีธ (Keith)
รับบทโดย แมทธิว คาร์ดาโรเปิล
เบ็คกี้ อิเวส (Becky Ives)
รับบทโดย เอมี ไซเมตซ์
พี่สาวของเทอร์รี และป้าแท้ ๆ ของอิเลฟเวน เธอเป็นคนดูแลน้องสาวของเธอ
นิล ฮาร์กรูฟ์ (Neil Hargrove)
รับบทโดย วิล เชส
อดีตสามีของซูซาน พ่อของบิลลี่ และพ่อเลี้ยงของแม็กซ์ เขามีนิสัยอารมณ์ร้อน ดูหมิ่นวาจาใส่กับบิลลี่ ลูกชายของเขา ในฤดูกาลที่ 4 หลังจากได้ยินการเสียชีวิตของลูกชายของเขาเมื่อปีที่แล้ว นิลหย่ากับซูซานและออกจากเมืองฮอว์กินส์
ซูซาน ฮาร์กรูฟ์ (Susan Hargrove)
รับบทโดย เจนนิเฟอร์ มาร์แชลล์
อดีตภรรยาของนิล แม่ของแม็กซ์ และแม่เลี้ยงของบิลลี่ เธอมีนิสัยใจดีกับเหล่าลูกๆของเธอ ในฤดูกาลที่ 4 ซูซานถูกนิลหย่าและเธอเลี้ยงดูแลแม็กซ์ ลูกสาวของเธอในเมืองฮอว์กินส์ต่อไป
แลร์รี่ ไคลน์ (Larry Kline)
รับบทโดย แครี่ เอลเวส
บรูซ (Bruce)
รับบทโดย Jake Busey
ทอม ฮอลโลเวย์ (Tom Holloway)
รับบทโดย Michael Park
พ่อของฮีเทอร์
ดอริส ดริสคอลล์ (Doris Driscoll)
รับบทโดย Peggy Miley
หญิงแก่ผู้ที่อยู่เพียงคนเดียว ที่ต้องสูญเสียสามีไป เสียชีวิตเนื่องจากโดนสังหารโดยมายด์เฟลย์เยอร์โจมตี
ครูเคลลีย์ (Ms. Kelley)
รับบทโดย เรจิน่า ทิง เฉิน
ปรากฏตัวครั้งแรกในฤดูกาลที่ 4 เป็นครูหญิงฝ่ายที่ปรึกษาสุดป็อปที่แคร์เด็กๆ นักเรียนของเธอ
เวอร์จิเนีย ครีล (Virginia Creel)
รับบทโดย Tyner Rushing
ภรรยาของวิคเตอร์ ครีล และเป็นแม่ของเฮนรี่, อลิซ ครีล
อีเดน บิงแฮม (Eden Bingham)
รับบทโดย ออเดรย์ ฮอลคอมบ์
ปรากฏตัวครั้งแรกในฤดูกาลที่ 4 เป็นพี่สาวคนโตของซูซี่ และเป็นคนรักของอาร์ไกล
เจค (Jake)
รับบทโดย โลแกน อัลเลน
ปรากฏตัวครั้งแรกในฤดูกาลที่ 4 ศัตรูของอิเลฟเวน แฟนหนุ่มของแองเจล่า เป็นเพื่อนร่วมห้องเรียนอีกคนของอิเลฟเวนกับวิล มีนิสัยชอบแกล้งเหมือนแฟนสาวของเขา

 สิ่งมีชีวิตจากโลกกลับด้าน 
เดโมกอร์กอน (Demogorgon)
สิ่งมีชีวิตที่อาศัยจากโลกกลับด้าน ชื่อถูกตั้งมาจากตัวละครจากเกม Dungeons & Dragons
มายด์ เฟลย์เยอร์ (Mind Flayer)
ปีศาจเงามืดผู้นำของโลกกลับด้าน เป็นจุดศูนย์กลางของโลกกลับด้านและเป็นผู้บงการทั้งหมดของเดโมกอร์กอน เมื่อสิงสู่เข้ากับร่างมนุษย์มักอาศัยในที่เย็น ๆ และไม่ออกนอกบ้าน มีจุดอ่อนคือความร้อน
เดอะ เฟลย์ (The Flayed)
เว็คนา (Vecna)
สิ่งมีชีวิตที่มาจากโลกกลับด้าน สามารถควบคุมสิ่งมีชีวิตต่าง ๆ ในโลกกลับด้าน ผู้ที่สังหารบุคคลด้วยการดึงจิดสำนึกของเหยื่อด้วยโทรจิตทำให้เหยี่อมีร่างกายที่บิดเบี้ยวผิดปกติ โดยจะทำการล่าเหยื่อจากบุคคลที่มีปัญหาความเครียดสะสม ซึ่งส่วนใหญ๋ได้สังหารคนจากเมืองฮอว์กินส์ ประกอบไปด้วยคริสซี่, เฟร็ด และ แพททริค รวมถึงพยายามที่จะสังหารแม็กซ์แต่ทำไม่สำเร็จ และครั้งที่สองสามารถสังหารแม็กซ์ได้ แต่ถูกอิเลฟเวนสังหารทำให้เธอรอดชีวิตและตาบอด จนต้องรักษาตัวในโรงพยาบาลเมืองฮอว์กินส์

 ข้อมูลอื่น ๆ 
ฮอว์กกินส์ (Hawkins)
เมืองที่อยู่ในรัฐอินดีแอนา
ห้องวิจัยระดับชาติฮอว์กินส์ (Hawkins National Laboratory)
โลกกลับด้าน (Upside Down)
โลกมิติคู่ขนานที่เต็มไปด้วยสถานที่ที่รกร้างและมีสารพิษ
เลโนร่า ฮิลส์ (Lenora Hills)
ปรากฏตัวในฤดูกาลที่ 4 เป็นเมืองที่ตั้งอยู่ในรัฐแคลิฟอร์เนีย ตรงกลางข้ามกับเมืองเล็ก ๆ เมืองฮอว์กินส์ เป็นที่อยู่ของอิเลฟเว่นกับครอบครัวไบเออร์สย้ายมาจากเมืองฮอว์กินส์ และเป็นบ้านเกิดของอาร์ไกล

 รายชื่อตอน 

 ปี 1 (2016) 

 ปี 2 (2017) 

 ปี 3 (2019) 

 ปี 4 (2022) 

 ปี 5 (2025) 

 การสร้าง 
การพัฒนา

สเตรนเจอร์ ธิงส์ สร้างโดย แมตต์ และรอสส์ ดัฟเฟอร์ หรือรู้จักในชื่อ พี่น้องดัฟเฟอร์ นอกจากนี้ยังทำหน้าที่เป็นโชว์รันเนอร์, หัวหน้าผู้เขียนบท และผู้กำกับในหลายตอน พวกเขาเป็นผู้เขียนบทและอำนวยการสร้างภาพยนตร์เรื่อง ซ่อนนรกใต้โลก เมื่อ ค.ศ. 2015 ซึ่งพวกเขาเลียนแบบสไตล์ของ เอ็ม. ไนต์ ชามาลาน อย่างไรก็ตาม เนื่องจากมีการเปลี่ยนแปลงที่วอร์เนอร์บราเธอส์ซึ่งเป็นผู้จัดจำหน่าย ภาพยนตร์จึงไม่ได้ออกฉายทั่วไป และพี่น้องดัฟเฟอร์ไม่แน่ใจเกี่ยวกับอนาคตของพวกเขา พวกเขารู้สึกประหลาดใจมาก เมื่อผู้ผลิตรายการโทรทัศน์ โดนัลด์ เดอ ไลน์ เข้าหาพวกเขา โดยเขาประทับใจกับบทภาพยนตร์ของ ซ่อนนรกใต้โลก และเสนอโอกาสให้พวกเขาได้ทำงานในตอนหนึ่งของละครชุดเรื่อง เมืองหลอน คนลวง ร่วมกับชามาลาน พี่น้องดัฟเฟอร์ได้รับคำแนะนำจากชามาลานในระหว่างการผลิตตอนดังกล่าว ดังนั้นเมื่อเสร็จสิ้น พวกเขาก็รู้สึกว่าพร้อมที่จะผลิตละครชุดทางโทรทัศน์ของตนเองแล้ว

พี่น้องดัฟเฟอร์ได้เตรียมบทที่คล้ายกับตอนนำร่องของละครชุด พร้อมกับหนังสือนำเสนอจำนวน 20 หน้าเพื่อช่วยขายละครชุดให้กับเครือข่ายต่าง ๆ พวกเขานำเสนอเรื่องราวให้กับเครือข่ายเคเบิลประมาณ 15 แห่ง ทุกแห่งรู้สึกว่าโครงเรื่องที่มีเด็กเป็นตัวละครนำคงไม่ได้ผล จึงขอให้พี่น้องทำเป็นละครชุดสำหรับเด็ก หรือไม่ก็เลิกใช้เด็ก แล้วหันมาเน้นการสืบสวนเรื่องเหนือธรรมชาติของฮอปเปอร์แทน

ช่วงต้น ค.ศ. 2015 แดน โคเฮน รองประธานบริษัททเวนตีวันแลปส์เอนเตอร์เทนเมนต์ ได้นำบทไปให้เพื่อนร่วมงานของเขา ชอว์น เลวี จากนั้นพวกเขาจึงเชิญพี่น้องดัฟเฟอร์มาที่สำนักงานและซื้อลิขสิทธิ์ในการผลิตละครชุด โดยให้พี่น้องดัฟเฟอร์เป็นผู้ประพันธ์ผลงานเต็มรูปแบบ หลังจากอ่านตอนนำร่องแล้ว บริการสื่อส่งผ่านสัญญาณต่อเนื่อง เน็ตฟลิกซ์ ก็ซื้อละครชุดทั้งปีในราคาที่ไม่เปิดเผย และในเดือนเมษายนปีเดียวกัน ละครชุดดังกล่าวได้รับการประกาศว่าจะออกอากาศใน ค.ศ. 2016

 การตอบรับ 

สเตรนเจอร์ ธิงส์ ได้รับเสียงชื่นชมจากนักวิจารณ์ตลอดการออกอากาศ โดยนักวิจารณ์หลายคนยกย่องการสร้างตัวละคร บรรยากาศ การแสดง การกำกับ การเขียนบท และการแสดงความเคารพต่อภาพยนตร์ในทศวรรษ 1980 กลายเป็นตัวอย่างของการโหยหาอดีตของทศวรรษ 1980Jen Chaney. "It's 2016. Why Are We Still Obsessed With the '80s?". Vulture. October 24, 2016.Stranger Things' 1980s nostalgia has long passed its sell-by date. Independent. May 28, 2022.Stranger Things Is a Scary, Poignant Piece of 1980s Nostalgia. Vanity Fair. July 13, 2016. ละครชุดได้รับรางวัลจำนวนมาก สื่อจำนวนมากถือว่าละครชุดเป็นหนึ่งในรายการโทรทัศน์ที่ยิ่งใหญ่ที่สุดเท่าที่เคยมีมา สเตรนเจอร์ ธิงส์ เป็นละครชุดเรือธงของเน็ตฟลิกซ์ที่ดึงดูดผู้ชมได้เป็นประวัติการณ์ในแต่ละปีที่ออกอากาศ ก่อให้เกิดเป็นแฟรนไชส์ ได้แก่ แอนิเมชันชุดแยกชื่อว่า สเตรนเจอร์ ธิงส์: เทลส์ฟรอม '85, ละครบรอดเวย์เมื่อ ค.ศ. 2023 ซึ่งเป็นเรื่องราวก่อนละครชุดชื่อว่า สเตรนเจอร์ ธิงส์: เดอะเฟิร์สต์แชโดว์, และยังเป็นแรงบันดาลใจให้เกิดหนังสือ, การ์ตูน, สินค้า, ร้านค้าชั่วคราว มากมาย และเกมกระดานดันเจียนส์แอนด์ดรากอนส์ที่อิงจากละครชุด

ยอดผู้ชม
ช่วงแรกเน็ตฟลิกซ์ไม่ได้เปิดเผยจำนวนผู้ชมละครชุดต้นฉบับของพวกเขา และกลุ่มเทคโนโลยีซิมโฟนีรวบรวมข้อมูลสำหรับละครชุด โดยอิงจากผู้คนที่ใช้ซอฟต์แวร์บนโทรศัพท์ของตนในการวัดการรับชมโทรทัศน์โดยการตรวจจับเสียงของรายการ ตามรายงานของซิมโฟนี ในช่วง 35 วันแรกหลังการออกอากาศ สเตรนเจอร์ ธิงส์ มีเรตติงเฉลี่ยอยู่ที่ประมาณ 14.07 ล้านคนในวัยผู้ใหญ่ระหว่าง 18 ถึง 49 ปีในสหรัฐ ทำให้เป็นละครชุดที่มีผู้ชมมากที่สุดเป็นอันดับที่สามสำหรับเนื้อหาต้นฉบับของเน็ตฟลิกซ์ของสหรัฐในขณะนั้น ตามหลังปีแรกของ ฟูลเลอร์ เฮาส์ และปีที่สี่ของ ออเรนจ์ อีส เดอะ นิว แบล็ค จากการวิเคราะห์เมื่อเดือนกันยายน ค.ศ. 2016 เน็ตฟลิกซ์พบว่า สเตรนเจอร์ ธิงส์ "ดึงดูด" ผู้ชมได้ตั้งแต่ตอนที่สองของปีแรก ซึ่งบ่งชี้ว่าตอนที่สองนั้นเป็น "ตอนแรกที่ทำให้ผู้ชมอย่างน้อยร้อยละ 70 ที่ดูตอนดังกล่าว ดูจนจบปีแรกของรายการ"

สำหรับปีที่สาม เน็ตฟลิกซ์เปิดเผยว่า ละครชุดได้ทำลายสถิติการรับชมของเน็ตฟลิกซ์ โดยมีผู้ชม 40.7 ล้านครัวเรือนในช่วงสี่วันแรกที่ออกอากาศ และมีผู้ชมละครชุดทั้งเรื่องไปแล้วถึง 18.2 ล้านครัวเรือนภายในช่วงเวลาดังกล่าว ภายในเดือนแรก ปีที่สามได้รับการรับชมจาก 64 ล้านครัวเรือน สร้างสถิติใหม่สำหรับละครชุดต้นฉบับของเน็ตฟลิกซ์ที่มียอดผู้ชมสูงสุด

ละครชุดเป็นรายการโทรทัศน์ที่มียอดผู้ติดตามสูงสุดในประวัติศาสตร์ของแอปสื่อสังคม ทีวีไทม์ โดยมีผู้ติดตามมากกว่า 5 ล้านคน

นักวิจารณ์

รอตเทนโทเมโทส์ให้คะแนนรวมของละครชุด 92% ขณะที่เมทาคริติกให้คะแนนรวมของละครชุด 74 คะแนน

รางวัล

สเตรนเจอร์ ธิงส์ ได้รับรางวัลและการเสนอชื่อจำนวนมากทั่วทั้งอุตสาหกรรมบันเทิง รวมถึง ได้รับการเสนอชื่อสิบครั้งในรางวัลไพรม์ไทม์เอมมี และได้รับการเสนอชื่อสี่ครั้งในรางวัลลูกโลกทองคำ ช่วงสองปีแรกของละครชุด นักแสดงของละครชุดได้รับรางวัลหลายครั้ง นักแสดงในปีแรกของละครชุดได้รับรางวัลสมาคมนักแสดงภาพยนตร์และโทรทัศน์ สาขาการแสดงยอดเยี่ยมโดยคณะนักแสดงในละครชุดดรามา ขณะที่นักแสดงนำของละครชุด ไรเดอร์, บราวน์ และฮาร์เบอร์ ต่างก็ได้รับรางวัล และการเสนอชื่อเป็นรายบุคคล

 ในสื่ออื่น 
 ขุดลึกเบื้องหลัง สเตรนเจอร์ ธิงส์ 
ขุดลึกเบื้องหลัง สเตรนเจอร์ ธิงส์ (Beyond Stranger Things) ออกพร้อมกับฤดูกาลที่ 2 ดำเนินรายการโดย จิม แรช เป็นรายการที่นำเบื้องลึกเบื้องหลังพูดคุยเกี่ยวกับการถ่ายทำของซีรีส์นี้และมีการเล่าเนื้อหาส่วนสำคัญของฤดูกาลที่ 2 ที่ออกฉาย รวมทั้งเล่าที่มาของตัวละครและข้อมูลต่าง ๆ ที่ปรากฏในเรื่อง

 สเตรนเจอร์ ธิงส์ ทีวี 
เป็นโฆษณาโปรโมทซีรีส์ สเตรนเจอร์ ธิงส์ ที่ร่วมมือกันระหว่างเวิร์คพอยท์ เอ็นเทอร์เทนเมนท์และเน็ตฟลิกซ์ประเทศไทย โดยเนื้อหาของตัวโฆษณาได้อ้างอิงรายการโทรทัศน์ในยุค 80 โดยมีพิธีกรคือ จอร์ซ (กันต์ กันตถาวร) และ ซาร่า (อภิษฎา เครือคงคา) แนะนำซีรีส์นี้ให้ผู้รับชมได้ดู และได้มีการออกอากาศ สเตรนเจอร์ ธิงส์ เมื่อวันที่ 15 มิถุนายน พ.ศ. 2562 เวลา 21:30 น. ซึ่งการออกอากาศนั้นได้ออกอากาศเฉพาะตอนแรกเพียงตอนเดียวเท่านั้น ทั้งนี้เป็นการโปรโมททั้งซีรีส์และแพลตฟอร์มสตรีมมิ่งเน็ตฟลิกซ์ในประเทศไทย

 หมายเหตุ 

 อ้างอิง 

หมวดหมู่:สเตรนเจอร์ ธิงส์
หมวดหมู่:รายการโทรทัศน์ภาษาอังกฤษ
หมวดหมู่:ละครโทรทัศน์ของเน็ตฟลิกซ์
หมวดหมู่:ผลงานต้นฉบับของเน็ตฟลิกซ์
หมวดหมู่:รายการโทรทัศน์ที่มีฉากในภาคตะวันตกกลางของสหรัฐ
หมวดหมู่:ผลงานต้นฉบับภาษาอังกฤษของเน็ตฟลิกซ์
หมวดหมู่:ละครโทรทัศน์เกี่ยวกับวัยรุ่น
หมวดหมู่:รายการโทรทัศน์ที่มีฉากในไซบีเรีย
หมวดหมู่:รายการโทรทัศน์เกี่ยวกับสงครามเย็น